钦定古今图书集成/历象汇编/乾象典/第059卷 > 《醉蓬莱》〈老人星〉宋·柳永
## 钦定古今图书集成/历象汇编/乾象典/第059卷 > 《醉蓬莱》〈老人星〉宋·柳永

渐亭皋叶下，陇首云飞，素秋新霁。华阙中天，锁郁葱
佳气。嫩菊黄深，拒霜红浅，近宝阶香砌。玉宇无尘，金
茎有露，碧天如水。　正值昇平，万机多暇，夜色澄鲜，
漏声迢递。南极星中，有老人呈瑞。此际宸游，凤辇何
处，度管弦声脆。太液波翻，披香帘卷，月明风细。

楚屈原《九歌》：“登九天兮抚彗星。”〈又〉青云衣兮白霓裳，
举长矢兮射天狼。操余弧兮反沦降，援北斗兮酌桂
浆。

《天问》：“天何所沓？十二焉分？日月安属？列星安敶？”〈又〉角
宿未旦，曜灵安藏。

《九章》“情冤见之日明兮，如列宿之错置。”

《远游》奇傅说之托辰星兮，〈又〉“召丰隆使先导兮，问《太
微》之所居。集重阳入帝宫兮，造旬始”而观《清都》。〈又〉揽
彗星以为旍兮，举斗柄以为麾。〈又〉《峕暧》。其曭奔兮，
召元武而奔属。后文昌使掌行兮，选署众神以并毂。
宋玉《九辩》，步列星而极明。〈又〉愿寄言夫流星兮，羌儵
忽而难当。

汉司马相如《长门赋》：“观众星之行列兮，毕昴出于东
方。”

扬雄《甘泉赋》：“迺命群僚，历吉日，拹灵辰，星陈而天行。
诏招摇与泰阴兮，伏钩陈使当兵。”

晋傅元《贺老人星表》：“老人星见，体色光明，嘉占元吉，
弘无景之祜，隆克昌之祚，普天同庆，率土会欢。”
宋鲍照《河清颂》，“景云蔚岳，秀星骈罗。”

梁简文帝《慈觉寺碑》：“龙星启曜，璧月仪晖。”

刘勰《新论》：“天有卷舌之星，人有缄口之铭。”

唐杨炯《群官寻杨隐居诗序》：“天光下烛，悬少微之一
星。”

裴度《二气合景星赋》：“国家握乾符，定天保，礼乐修而
叶德，星辰行而轨道。是以南方之气，共列色于少阳；
北斗之灵，乃垂衣于元造。是时玉烛调律，摄提司方。
巽为发生，我则青而呈瑞；离为正位，我则赤而启祥。
其数也，合三才而列曜；其色也，表一德而中黄。”
韦琮月明星稀，“赋以合璧之华彩，扫连珠之众光。有
北微”分于辰极，维南屡失于昊苍。奕奕三台，既惭容
于出没；荧荧五纬，亦具体而微茫。焜煌河鼓，羃历天
驷。初曈昽出地，似怀德以增辉。忽粲烂经天，知畏威
而有自。

李商隐《江之嫣赋》：“岂如河畔牛星，隔岁祇闻一过。不
及苑中人柳，终朝剩得三眠。”

罗隐《投永宁李相公启》：“出则祝赵衰之日，永冀流暄；
入则祷傅说之星，惟希借曜。”

《汉仲长统诗》：“恒星艳珠。”

《古乐府》：“天上何所有，历历种白榆。”〈又〉南斗工鼓瑟，北
斗吹笙竽。姮娥垂明珰，织女奉瑛琚。〈又〉《奔星扶轮舆》。
〈又〉月没参横，北斗阑干。

《古诗玉衡》指孟冬，“众星何历历。”〈又〉“磊磊落落向曙星。”
魏文帝诗。“星汉西流夜未央，牵牛织女遥相望。”
曹植诗。“众星粲以繁晋张华诗。“束带俟将朝，廓落晨星稀。”〈又〉《东壁正昏中》。
《傅咸诗》。“列宿映紫微。”

傅元诗：“繁星依青天，列宿自成行。”

宋谢灵运诗：“倏烁夕星流。”

《谢惠连诗》：“奕奕河宿烂。”

《鲍照诗》：“明星辰未稀。”

唐沈佺期诗：“北斗七星横夜半。”

《李颀诗》：“辉辉星映川。”

储光羲诗：“神武建皇极，文昌开将星。”

《李白诗》：“青天何历历，明星如白石。黄姑与织女，相去
不盈尺。银河无鹊桥，非时将安适。”〈又〉下看“南极老人
星。”〈又〉南星变大火，热气馀丹霞。

杜甫诗：“飞星过水白，落月动沙虚。”〈又〉暗水流花径，春
星带草堂。〈又〉今宵南极外，甘作老人星。〈又〉七星在北
户，河汉声西流。〈又〉蜀星阴见少，江雨夜闻多。〈又〉重露
成涓滴，稀星乍有无。〈又〉星临万户动。

《钱起诗》：“可能无酒分，更祝有旗星。”

《李益诗》：“华星映衰柳，暗水入寒塘。”

刘禹锡诗：“相印昔辞东阁去，将星还拱北辰来。”〈又〉天
狼无角比凡星。

《杜牧诗》：“秋星历历分。”〈又〉天街夜色凉如水，卧看牵牛
织女星。

温庭筠诗：“残曙微星当户没，淡烟斜月照楼低。”
刘得仁诗：“夜深斜舫月，风定一池星。”

《罗隐诗》：“雁门穷朔路，牛斗故乡星。”

《齐己诗》：“良夜如清昼，幽人在小庭。满空垂列宿，那个
是文星。”

《无名氏》诗：“是星皆拱北，无水不朝东。”

南唐后主《李煜诗》：“迢迢牵牛星，杳在河之阳。粲粲黄
姑女，耿耿遥相望。”

宋范仲淹诗：“森然万象中，焉知无茶星。”

司马光诗：“凉风净扫云无迹，海月未生星历历。贝联
珠贯拱北长，三五纵横此何夕。”

范成大诗：“男解牵牛女能织，不须邀福渡河星。”
陆游诗：“重滴竹梢露，疏见树罅星。